LATVIJAS REPUBLIKAS MINISTRU KABINETS

2017.gada\_\_\_\_\_\_\_\_\_\_ Noteikumi Nr.\_\_\_\_\_

Rīgā (prot. Nr. )

**Kuģu pārstrādes konsultatīvās padomes nolikums**

Izdoti saskaņā ar

likuma “Par piesārņojumu”

49.1 panta otro daļu

1. Kuģu pārstrādes padome (turpmāk – padome) ir konsultatīva institūcija, kura izvērtē Eiropas Parlamenta un Padomes 2013.gada 20.novembra regulā Nr. 1257/2013 par kuģu pārstrādi un ar ko groza regulu Nr. 1013/2006 un direktīvu 2009/16/EK (turpmāk — Regula Nr. 1257/2013) minēto kuģu pārstrādes plānu un kuģu pārstrādes rūpnīcu plānu atbilstību minētajai regulai.
2. Padome sniedz ieteikumus Valsts vides dienestam par Regulā Nr.1257/2013 minēto kuģu pārstrādes rūpnīcu plānu apstiprināšanu un par Regulā Nr.1257/2013 minēto kuģu pārstrādes plānu apstiprināšanu.
3. Padomei ir šādi pienākumi:

3.1. izvērtēt Regulā Nr.1257/2013 minēto kuģu pārstrādes plānu atbilstību minētajai regulai;

3.2. izvērtēt Regulā Nr.1257/2013 minēto kuģu pārstrādes rūpnīcu plānu atbilstību minētajai regulai.

1. Padomes lēmumiem minētajai regulai atbilstošu kuģu pārstrādes jomā ir ieteikuma raksturs.
2. Padomei ir šādas tiesības:

4.1. atbilstoši kompetencei pieprasīt un saņemt no valsts un pašvaldību iestādēm, kā arī komercsabiedrībām un nevalstiskajām organizācijām padomes uzdevumu izpildei nepieciešamo informāciju;

4.2. uzaicināt piedalīties padomes sēdēs ekspertus – attiecīgās nozares speciālistus.

1. Padomē ir pārstāvētas šādas institūcijas:
   1. Vides aizsardzības un reģionālās attīstības ministrija;
   2. Valsts Vides dienests;
   3. Satiksmes ministrija;
   4. Valsts akciju sabiedrība “Latvijas Jūras administrācija”;
   5. Ekonomikas ministrija;
   6. Labklājības ministrija;
   7. Valsts Darba inspekcija;
   8. Valsts Ugunsdrošības un glābšanas dienests.
2. Padomes priekšsēdētājs ir Vides aizsardzības un reģionālās attīstības ministrijas pārstāvis.
3. Padomes loceklis dalībai sēdē var pilnvarot citu personu no attiecīgās organizācijas, iesniedzot rakstisku pilnvarojumu.
4. Padomes sēdes notiek reizi pusgadā, ja ir ierosināti jautājumi izskatīšanai.
5. Padomes sēdes sasauc padomes priekšsēdētājs pēc savas iniciatīvas vai priekšsēdētāja pilnvarotā persona (viņa prombūtnes laikā), vai ja to rakstiski pieprasa vismaz četri padomes locekļi.
6. Par sēdes norises laiku un vietu padomes sēdes dalībniekiem paziņo vismaz 10 darbdienas pirms sēdes un elektroniski nosūta padomes sēdes darba kārtību un materiālus, kas saistīti ar sēdē izskatāmajiem jautājumiem.
7. Padomes sēdes vada padomes priekšsēdētājs vai priekšsēdētāja pilnvarotā persona (turpmāk - sēdes vadītājs).
8. Padome ir lemttiesīga, ja tās sēdē piedalās vismaz četri padomes locekļi, ieskaitot sēdes vadītāju.
9. Padome lēmumus pieņem ar klātesošo padomes locekļu vienkāršu balsu vairākumu, atklāti balsojot. Katram padomes loceklim ir viena balss. Ja balsu skaits sadalās vienādi, izšķirošā ir sēdes vadītāja balss.
10. Padomes sēdes protokolē. Padomes sekretārs ieraksta protokolā padomes lēmumus. Padomes sekretārs nav padomes loceklis.
11. Padomes darbību materiāltehniski nodrošina un padomes sekretariāta funkcijas pilda Valsts vides dienests.
12. Padomes sekretariātam ir šādi uzdevumi:

16.1. sagatavot izskatīšanai padomē iesniegtos dokumentus;

16.2. paziņot padomes sēdes dalībniekiem sēžu norises vietu, laiku un darba kārtību;

16.3. nodrošināt padomes sēžu norisi, reģistrēt sēdes dalībniekus (padomes locekļus un pieaicinātās personas), protokolēt padomes sēžu gaitu;

16.4. piecu darbdienu laikā pēc padomes sēdes sagatavot un elektroniski nosūtīt padomes locekļiem saskaņošanai padomes sēdes protokola projektu;

16.5. nodrošināt informācijas apriti starp padomes locekļiem un Valsts vides dienestu par padomes pieņemtajiem lēmumiem.

17. Padomes loceklis piecu darbdienu laikā pēc protokola projekta elektroniskās saņemšanas elektroniski to saskaņo vai izdara protokola projektā atbilstošus precizējumus. Ja minētajā termiņā attiecīgās darbības nav veiktas, protokola projekts uzskatāms par saskaņotu.

1. Protokolu paraksta sēdes vadītājs un sekretārs.

19. Steidzamos gadījumos vai tad, ja tas nepieciešams, padomes locekļi lēmumu var pieņemt, izmantojot e-pastu:

19.1. padomes sekretariāts atbilstoši padomes priekšsēdētāja uzdevumam informē padomes locekļus par izskatāmo jautājumu, elektroniski nosūtot attiecīgu paziņojumu padomes locekļiem, kā arī pievienojot padomes lēmuma pieņemšanai nepieciešamo informāciju un iespējamā lēmuma projektu;

19.2. padomes locekļi izvērtē saņemto informāciju un padomes priekšsēdētāja norādītajā termiņā, bet ne vēlāk kā trīs darbdienu laikā no šo noteikumu 19.1.apakšpunktā minētā paziņojuma saņemšanas dienas elektroniski nosūta padomes sekretariātam un visiem padomes locekļiem savu viedokli par sagatavoto lēmuma projektu, atbalstot vai neatbalstot tā pieņemšanu;

19.3. padomes sekretariāts pēc viedokļu izteikšanas termiņa beigām sagatavo elektroniskās balsošanas protokolu, norādot darba kārtības jautājumus, padomes locekļus, kas piedalījās lēmumu pieņemšanā, izteiktos viedokļus un pieņemtos lēmumus;

19.4. elektroniskās balsošanas protokolu paraksta padomes priekšsēdētājs un padomes locekļi, kas piedalījās lēmumu pieņemšanā (izmantojot drošu elektronisko parakstu vai parakstot protokolu klātienē). Ja padomes locekļi, kas piedalījās lēmumu pieņemšanā, nepiekrīt pieņemtajiem lēmumiem, viņiem ir tiesības četru darbdienu laikā rakstiski iesniegt savus iebildumus. Iebildumus pievieno protokolam.

Ministru prezidents M.Kučinskis

Vides aizsardzības un

reģionālās attīstības ministrs K.Gerhards

Doniņa, 67026515

[Ilze.donina@varam.gov.lv](mailto:Ilze.donina@varam.gov.lv)